**LĪGUMS**par paukošanas aprīkojuma piegādi Daugavpils pilsētas domes

Sporta un jaunatnes departamenta vajadzībām

Daugavpilī, 2016.gada 14.septembrī

**Daugavpils pilsētas dome**, reģ.Nr.90000077325, juridiskā adrese K.Valdemāra iela l, Daugavpils, Domes izpilddirektores **Ingas Goldbergas** personā, kura rīkojas pamatojoties uz Daugavpils pilsētas domes 2005.gada 11.augusta saistošo noteikumu Nr.5 „Daugavpils pilsētas pašvaldības nolikums” 25.1 apakšpunkta pamata (turpmāk – Pasūtītājs), no vienas puses, un

**SIA “ALLMANN”,** reģistrācijas numurs 40103997634, juridiskā adrese: Irbenāju iela 33, Upesciems, Garkalnes nov., valdes locekļa **Vladimira Anaņina** personā, kurš rīkojas uz Statūtu pamata ar tiesībām pārstāvēt kapitālsabiedrību atsevišķi, (turpmāk – Piegādātājs), no otras puses, abas kopā/atsevišķi turpmāk Puses/Puse, pastāvot pilnīgai vienprātībai, bez viltus, maldiem un spaidiem,

ņemot vērā Daugavpils pilsētas domes Iepirkuma komisijas 2016.gada 13.septembra lēmumu iepirkumā „Paukošanas aprīkojuma piegāde Daugavpils pilsētas domes Sporta un jaunatnes departamenta vajadzībām”, DPD 2016/152, noslēdza šāda satura līgumu:

**I. Līguma priekšmets**

1. Pasūtītājs uzdod, bet Piegādātājs apņemas piegādāt **paukošanas aprīkojumu Daugavpils pilsētas domes Sporta un jaunatnes departamenta vajadzībām** (turpmāk – Prece) atbilstoši Piegādātāja Iepirkumam iesniegtajam tehniskajam piedāvājumam, kas ir šī Līguma neatņemama sastāvdaļa (turpmāk arī Pasūtījums).
2. Piegādātājs piegādā Preci Daugavpils Olimpiskajā centrā, Stadiona ielā 1, Daugavpilī.
3. Piegādātājs apņemas izpildīt Pasūtījumu **mēneša laikā** no līguma spēkā stāšanās dienas.

**II. Piegādātāja pienākumi**

1. Piegādāt Preci saskaņā ar Līgumu un iesniegt Pasūtītājam parakstīšanai Pasūtījuma nodošanas – pieņemšanas aktu un apmaksas dokumentus.
2. Piegādāt Preci atbilstoši Līguma pielikumā norādītajam apjomam, kvalitātes prasībām un aprakstam.
3. Piegādāt Preci Līguma 2.punktā noteiktajā adresē Pasūtītāja atbildīgās personas norādītajā vietā. Transportēšanas un glabāšanas laikā iekārtām jābūt iepakotām, lai tās pasargātu no vizuālo defektu rašanās.
4. Saskaņot Preces piegādes laiku ar Līgumā norādīto Pasūtītāja atbildīgo personu ne vēlāk kā divas darba dienas pirms Preces piegādes.
5. Preces piegādāšanas laikā ievērot drošības tehnikas, ugunsdrošības, darba drošības, veselības un apkārtējās vides aizsardzības normatīvos aktus, kā arī citus Latvijas Republikā spēkā esošos normatīvos aktus, kā arī Pasūtītājaatbildīgā darbinieka norādījumus un uzņemties pilnu atbildību par Pasūtītājam un trešajām personām nodarītajiem zaudējumiem.
6. Nodrošināt, lai Preces piegādāšanas laikā netiktu bojāts Pasūtītājaīpašums.

**III. Pasūtītāja pienākumi**

1. Veikt samaksu par kvalitatīvi piegādāto Preci saskaņā ar Līguma noteikumiem.
2. Līgumā noteiktajā kārtībā pieņemt Piegādātāja piegādāto Preci un parakstīt Pasūtījuma nodošanas – pieņemšanas aktu un apmaksas dokumentus, ja piegādātā Prece un tās kvalitāte atbilst Līguma specifikācijai.

**IV. Līguma summa un norēķinu kārtība**

1. Līguma summa ir **EUR 12760,33 (divpadsmit tūkstoši septiņi simti sešdesmit *euro* un 33 centi)** bez pievienotās vērtības nodokļa (PVN), PVN 21% sastāda EUR 2679,66 (divi tūkstoši seši simti septiņdesmit deviņi *euro* un 66 centi), kopā ar PVN EUR 15 439,99 (piecpadsmit tūkstoši četri simti trīsdesmit deviņi *euro* un 99 centi).
2. Pasūtītājs veic līguma summas samaksu **15 (piecpadsmit) dienu laikā** no kvalitatīvi izpildīta Pasūtījuma nodošanas – pieņemšanas akta parakstīšanas. Maksājums tiek izpildīts pamatojoties uz Piegādātāja izsniegtu rēķinu. Priekšapmaksa nav paredzēta.
3. Samaksu Pasūtītājs veic, pārskaitot līgumcenu Piegādātāja rēķinā norādītajā bankas norēķinu kontā. Par samaksas dienu uzskatāma diena, kurā Pasūtītājs veicis bankas pārskaitījumu.
4. Piegādātājs, sagatavojot rēķinu, iekļauj tajā informāciju ar pasūtījuma pilnu nosaukumu un numuru, kā arī Līguma numuru un noslēgšanas datumu. Ja Piegādātājs nav iekļāvis šajā Līguma punktā noteikto informāciju rēķinā, Pasūtītājs ir tiesības prasīt Piegādātājam veikt atbilstošas korekcijas rēķinā.

**V. Pasūtījuma pieņemšanas kārtība un pretenzijas**

1. Pēc Pasūtījuma pilnīgas izpildes, Piegādātājs divu dienu laikā iesniedz Pasūtītājamparakstītu Pasūtījuma nodošanas-pieņemšanas aktu un apmaksas dokumentus.
2. pasūtītājs piecu darba dienu laikā pēc Pasūtījuma nodošanas-pieņemšanas akta saņemšanas pārbauda Preces atbilstību Līguma noteikumiem un pieņem Pasūtījumu, parakstot Pasūtījuma nodošanas-pieņemšanas aktu, vai iesniedz Piegādātājam motivētu atteikumu pieņemt izpildīto Pasūtījumu.
3. Pasūtītāja motivēta atteikuma gadījumā, Piegādātājs ar saviem spēkiem un par saviem līdzekļiem novērš trūkumus un defektus, ja tie radušies Piegādātāja vainas dēļ. Pēc trūkumu novēršanas Piegādātājs atkārtoti iesniedz Pasūtītājam Pasūtījuma nodošanas-pieņemšanas aktu. Pasūtītājs atkārtotu Preces pieņemšanu veic Līguma 17.punktā minētajā kārtībā.
4. Pasūtījuma izpildes diena ir diena, kad Prece ir piegādāta un Pasūtītājs parakstījis Pasūtījuma pieņemšanas - nodošanas aktu.
5. Līdz Preces nodošanai Pasūtītājam visu risku par nejaušu gadījumu, ja sakarā ar to Prece iet bojā vai bojājas, nes Piegādātājs.
6. Prece pāriet Pasūtītāja īpašumā ar dienu, kad Piegādātājs to ir piegādājis un Pasūtītājs veicis pilnu līgumcenas samaksu.

**VI. Garantija**

1. Piegādātājs garantē Preces kvalitāti **12 (divpadsmit) mēnešu** laikā no Pasūtījuma nodošanas – pieņemšanas akta parakstīšanas dienas.
2. Garantijas laikā Piegādātājs veic Preces vai Preces iekārtu atsevišķu daļu nomaiņu vai bezmaksas remontu, ja bojājums nav radies Pasūtītāja vai trešo personu vainas dēļ, kā arī bezmaksas garantijas apkopi.
3. Piegādātājs garantijas termiņa laikā veic jebkura veida defektu novēršanu par saviem līdzekļiem 21 (divdesmit vienas) dienas laikā no Pasūtītāja rakstiskas pretenzijas saņemšanas dienas vai citā ar Pasūtītāju rakstiski saskaņotā termiņā. Par katra bojājuma konstatēšanas gadījumu Puses paraksta aktu.
4. Piegādātājs neatbild par iespējamiem Preces defektiem, kas radušies garantijas laikā Pasūtītāja vai trešo personu vainas dēļ.

**VII. Pušu atbildība**

1. Ja Piegādātājs nokavējis Līgumā noteikto piegādes termiņu, Pasūtītājam ir tiesības pieprasīt Piegādātājam līgumsodu 0,5 % (nulle komats piecu procentu) apmērā par katru turpmāk nokavēto dienu no kopējās līgumcenas, bet ne vairāk kā 10% (desmit procentus) no kopējās līgumcenas.
2. Ja Piegādātājs vienpusēji atkāpjas no līguma izpildes, tad maksā vienreizēju līgumsodu par līguma neizpildi kopumā EUR 1300,00 (viens tūkstotis trīs simti *euro* un 00 centi) apmērā.
3. Ja Pasūtītājs aprēķinājis līgumsodu, Pasūtītājam ir tiesības ieturēt līgumsodu no Piegādātājam maksājamās summas un/vai līguma nodrošinājuma, rakstiski paziņojot par to Piegādātājam.
4. Ja Pasūtītājs nokavējis Līgumā noteikto maksājumu termiņu, Piegādātājam ir tiesības pieprasīt Pasūtītājam samaksāt nokavējuma procentus 0,2% (nulle komats divu procentu) apmērā no nokavētā maksājuma summas par katru nokavēto dienu, bet ne vairāk kā 10% (desmit procentus) no nokavētā maksājuma summas.
5. Puses ir atbildīgas par Līgumā noteikto saistību neizpildi, kā arī par zaudējumiem, ko tās Līguma izpildes gaitā savas vainas dēļ radījušas otrai Pusei.
6. Līgumsoda samaksa neatbrīvo Puses no Līguma izpildes pienākuma, tai skaitā neatbrīvo Piegādātāju no pienākuma novērst Preces neatbilstības un nepilnības, izņemot gadījumu, ja Izpildītājs vienpusēji atkāpjas no līguma izpildes samaksājot līgumsodu.

**VIII. Līguma darbības termiņš un izbeigšanas kārtība**

1. Līgums stājas spēkā **2016.gada 14.septembrī** un darbojas līdz Līguma saistību izpildei.
2. Līgums var tikt grozīts, papildināts, pārtraukts vai tā termiņš pagarināts tikai pēc Pušu savstarpējās vienošanās, kas noformētas rakstveidā.
3. Pasūtītājs ir tiesīgs nekavējoties vienpusēji atkāpties no Līguma izpildes bez jebkādu zaudējumu atlīdzināšanas Piegādātājam, par Līguma izbeigšanu rakstiski paziņojot Piegādātājam, ja:
   1. Piegādātājs ir pieņēmis lēmumu uzsākt uzņēmuma likvidāciju, apturēt vai pārtraukt uzņēmuma darbību;
   2. ir uzsākta Piegādātāja maksātnespējas vai bankrota procedūra, vai tā darbība ir pārtraukta vai apturēta;
   3. Piegādātājs kavē Līguma izpildi vairāk par 10 (desmit) dienām;
   4. Piegādātājs atkārtoti piegādā Līguma nosacījumiem neatbilstošu Preci.

**IX. Līguma nodrošinājums**

1. Piegādātājs **5 (piecu)** dienu laikā no Līguma noslēgšanas dienas iesniedz Pasūtītājam no Piegādātāja puses neatsaucamu bankas vai apdrošināšanas sabiedrības izsniegtu **Līguma saistību izpildes garantiju** **10% (desmit procentu)** apmērā no Līgumcenas bez PVN, ar tajā ietvertu garantijas sniedzēja apņemšanos veikt bezierunu garantijas maksājumu pēc pirmā Pasūtītāja pieprasījuma. Līguma saistību izpildes garantiju drīkst iemaksāt arī Pasūtītāja norādītajā bankas norēķinu kontā. Līguma saistību izpildes garantijai jābūt spēkā visā Līguma darbības termiņa laikā. Līguma saistību izpildes garantiju Pasūtītājs var izmantot zaudējumu vai līgumsoda ieturēšanai no Piegādātāja un gadījumos, ja Piegādātājs atsakās izpildīt līgumu. Iemaksāto līguma saistību izpildes garantiju atmaksā 10 dienu laikā pēc saistību izpildes.

**X. Nepārvarama vara**

1. Puses tiek atbrīvotas no atbildības par Līguma nepildīšanu, ja tā rodas pēc Līguma noslēgšanas nepārvaramas varas vai ārkārtēju apstākļu ietekmes rezultātā, kurus attiecīgā no Pusēm vai Puses kopā nevarēja ne paredzēt, ne novērst, ne ietekmēt, un, par kuru rašanos nenes atbildību, tas ir, stihiskas nelaimes, valsts varas, pārvaldes un pašvaldību pieņemtie ārējie normatīvie akti, kas tieši ietekmē Līguma izpildi.
2. Katra no Pusēm, kuru Līguma ietvaros ietekmē nepārvaramas varas apstākļi, nekavējoties par to informē otru Pusi.

**XI. Noslēguma jautājumi**

1. Visi strīdi, kas rodas Līguma sakarā, vispirms tiek risināti savstarpējās sarunās. Ja sarunu gaitā vienošanās vai izlīgums nav panākts, strīds tiek izšķirts tiesā Latvijas Republikas normatīvajos aktos noteiktajā kārtībā.
2. Līgums pilnībā apliecina Pušu savstarpējo vienošanos. Nekādi mutiski papildinājumi netiks uzskatīti par Pusēm saistošiem Līguma noteikumiem. Jebkuri grozījumi Līguma noteikumos stājas spēkā tikai tad, kad tie ir noformēti rakstiski un tos ir parakstījusi katra no Pusēm.
3. Pušu reorganizācijas gadījumā visas Līgumā noteiktās tiesības un saistības pāriet Pušu tiesību un saistību pārņēmējiem.
4. Savstarpējās Pušu attiecības, kas netika paredzētas parakstot Līgumu, ir regulējamas saskaņā ar Latvijas Republikā spēkā esošiem normatīviem aktiem.
5. Visi paziņojumi Līguma sakarā izdarāmi uz Līguma rekvizītos norādītajām adresēm, un visos paziņojumos (sarakstē, apmaksas dokumentos u.c. dokumentos) Pusēm jānorāda Līguma numurs.
6. Līgums sastādīts uz 4 lapām ar pielikumiem (tehniskā piedāvājuma kopiju) uz 6 lapām, parakstīts divos identiskos eksemplāros, kuriem ir vienāds juridiskais spēks un no kuriem viens glabājas pie Pasūtītāja un otrs – pie Piegādātāja.

**XII. Pušu atbildīgās personas**

1. Par Līguma organizatorisko izpildi, kvalitātes uzraudzību, atbildīgās personas:
   1. no Pasūtītāja puses:

|  |  |
| --- | --- |
| Vārds, uzvārds: | **Valērija Petrova** |
| Amats | Daugavpils pilsētas Sporta un jaunatnes departamenta juriskonsulta p.i. |
| Tālrunis: | 20023416 |
| E-pasta adrese: | [valerija.petrova@daugavpils.lv](valerija.petrova@daugavpils.lv%20) |

42.2. no Piegādātāja puses:

|  |  |
| --- | --- |
| Vārds, uzvārds: | **Vladimirs Anaņins** |
| Amats | valdes loceklis |
| Tālrunis: | 29115509 |
| E-pasta adrese: | <allmann@inbox.lv> |

**XIII. Līdzēju rekvizīti**

|  |
| --- |
| **PASŪTĪTĀJS**  **Daugavpils pilsētas dome**  reģ.Nr.90000077325  K.Valdemāra iela 1, Daugavpils, LV-5401  Domes izpilddirektore  I.Goldberga\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

**IZPILDĪTĀJS**

**SIA “ALLMANN”**

reģ.Nr.40103997634

Irbenāju iela 33, Upesciems,   
Garkalnes nov., LV- 2137

Valdes loceklis

V.Anaņins \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_